ai4bharat/Pralekha huggingface dataset:
பாதுகாப்பு அமைச்சகம்
சுமார் ரூ.43,000 கோடி மதிப்பில் 6 நீர்மூழ்கி கப்பல்கள் கட்டுவதற்கான டெண்டர் கோர அனுமதி
சுமார் ரூ.43,000 கோடி மதிப்பில் 6 நீர்மூழ்கி கப்பல்கள் கட்டுவதற்கான ஒப்பந்த புள்ளி கோர , பாதுகாப்புத்துறை அமைச்சர் திரு ராஜ்நாத் சிங் தலைமையிலான பாதுகாப்பு கொள்முதல் கவுன்சில் ஒப்புதல் அளித்துள்ளது.
பாதுகாப்பு கொள்முதல் கவுன்சில் கூட்டம், மத்திய அமைச்சர் திரு.ராஜ்நாத் சிங் தலைமையில் இன்று நடைப்பெற்றது.
இதில் பாதுகாப்பு படைகளின் நவீனமயமாக்கம் மற்றும் செயல்பாடு தேவைகளுக்கு சுமார் ரூ.6,000 கோடி மதிப்பில், பல்வேறு சாதனங்களை கொள்முதல் செய்வதற்கு ஒப்புதல் அளிக்கப்பட்டது.
மேலும், உத்தி கூட்டுறவு மாதிரி திட்டத்தின் கீழ், 6 நீர்மூழ்கி கப்பல்களை கட்டுவதற்கான ஒப்பந்தபுள்ளி கோருவதற்கும் பாதுகாப்பு கொள்முதல் கவுன்சில்  ஒப்புதல் அளித்தது. இத்திட்டம் ரூ.43,000 கோடி செலவில் நவீன தொழில்நுட்பத்துடன் 6 நீர்மூழ்கி கப்பல்களை உள்நாட்டில் கட்டுவதற்கு வழிவகுக்கும்.
உத்தி கூட்டுறவு மாதிரியின் கீழ், மேற்கொள்ளப்படும் முதல் முக்கியமான ஒப்புதல் இது என்பது குறிப்பிடத்தக்கது.
மிகப் பெரிய மேக் இன் இந்தியா திட்டங்களில் இதுவும் ஒன்றாக இருக்கும். தொழில்நுட்பத்தை விரைவாக பெறுவதற்கும், இந்தியாவில் நீர்மூழ்கி கப்பல்களை கட்டுவதற்கான தொழில் சூழல் அமைப்பை உருவாக்கவும் இது உதவும். இது இறக்குமதியை குறைத்து, தற்சார்பு நிலையை உறுதி செய்யும்.
வான் பாதுகாப்பு ஆயுதங்களை நவீனப்படுத்த வேண்டும் என இந்திய ராணுவம் நீண்ட காலமாக கோரிக்கை விடுத்துவருகிறது. முன்பு இவை வெளிநாடுகளில் இருந்து கொள்முதல் செய்யப்பட்டன. அனைத்து வகை ஆயுதங்களையும் உள்நாட்டில் தயாரிக்க பாதுகாப்புத்துறை அமைச்சகம் வலியுறுத்தி வருவதால், இத்தகைய ஆயுதங்களை இந்தியாவில் தயாரிக்க பல இந்திய நிறுவனங்கள் முன்வந்தன. அதனால், ரூ.6,000 கோடி மதிப்பில் வான் பாதுகாப்பு ஆயுதங்களை, இந்தியாவில் தயாரிப்பதற்கான ஒப்புதலை பாதுகாப்பு கொள்முதல் கவுன்சில் வழங்கியது. உதிரி பாகங்களை வாங்கி தயாரிக்கும் பிரிவின் கீழ், இந்த ஆயுதங்கள் மற்றும் வெடிபொருட்கள் தயாரிக்கப்படவுள்ளன.
செயல்பாடு சவால்களை எதிர்கொள்வதற்கு, பாதுகாப்பு படைகளை தயார்படுத்தவும், தேவையான ஆயுதங்கள் மற்றும் வெடிபொருட்களை விரைவில் சேர்க்கவும், அவசர மூலதன கொள்முதலுக்கான கால வரம்பை பாதுகாப்பு கொள்முதல் கவுன்சில் நீட்டித்துள்ளது. இதன் மூலம் பாதுகாப்பு படைகள் தங்களின் அவசர மற்றும் முக்கியமான கொள்முதல்களை நிறைவு செய்ய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724399
------
(Visitor Counter : 208
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 22.11.2017 அன்று ஒரு பீப்பாய்க்கு 61.54 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 22.11.2017 அன்று ஒரு பீப்பாய்க்கு 61.54 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 21.11.2017 அன்று 60.95 அமெரிக்க டாலராக இருந்த கச்சா எண்ணெயின் விலை 22.11.2017 அன்று 61.54 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 21.11.2017 அன்று ரூ. 3963.91 ஆகவும் 22.11.2017 அன்று ரூ. 3984.75 ஆகவும் இருந்தது. 21.11.2017 அன்று ரூ. 65.04 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 22.11.2017 அன்று ரூ. 64.75 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 22, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
61.54 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3984.75 
|
|
டாலருக்கு நிகரான இந்திய ரூபாயின் மாற்று மதிப்பு
|
|
64.75
|
PIB Headquarters
|
மாற்றுத் திறனாளிகளுக்கு உபகரணங்கள் – மத்திய அமைச்சர் திரு.கிருஷன் பால் குர்ஜார் நாளை விழுப்புரத்தில் வழங்குகிறார்
மாற்றுத் திறனாளிகளுக்கு உபகரணங்கள் வழங்கும் மத்திய அரசு திட்டத்தின்கீழ், விழுப்புரம் காவல்படை மைதானத்தில் நாளை  விலையில்லா உபகரணங்கள் வழங்கும் மாபெரும் முகாம் நடைபெறுகிறது.
இந்த நிகழ்ச்சியில் மத்திய சமூகநீதி மற்றும் அதிகாரமளித்தல் துறை இணையமைச்சர் திரு. கிருஷன் பால் குர்ஜார் தலைமை விருந்தினராகக் கலந்துகொள்கிறார்.
தமிழ்நாடு அரசின் சட்டம் மற்றும் சிறைச்சாலைகள், சுரங்கம் மற்றும் கனிமங்கள் துறை அமைச்சர் திரு. சி.வி.சண்முகம் தலைமையில் நடைபெறும் இந்த நிகழ்ச்சியில், நாடாளுமன்ற உறுப்பினர்கள் டாக்டர் அன்புமணி ராமதாஸ், டாக்டர் பொன் கவுதம் சிகாமணி, திரு.டி.ரவிக்குமார், மாவட்ட ஆட்சியர் டாக்டர் எல் சுப்பிரமணியன் மற்றும் பிரமுகர்கள் கலந்துகொள்கின்றனர்.
மாற்றுத் திறனாளிகள் என அடையாளம் காணப்பட்டுள்ள 2,414 பேருக்கு ஒரு கோடியே 85 லட்சம் ரூபாய் மதிப்புள்ள 4,087 உபகரணங்கள் மத்திய அரசு திட்டத்தின்கீழ், இந்த நிகழ்ச்சியில் வழங்கப்பட உள்ளன.
தொழுநோயால் பாதிக்கப்பட்டவர்களுக்கு செல்போன் உட்பட 309 உபகரணப் பெட்டிகள், பார்வை குறைபாடு உள்ளவர்களுக்கு வழிகாட்டும் 23 நவீன கோல்கள், 7 ஸ்மார்ட் போன்கள் உள்ளிட்ட நவீன சமகால சாதனங்கள் வழங்கப்பட உள்ளன. இவைதவிர, 492 மூன்று சக்கர வாகனங்கள் 279 மடக்கும் சக்கர நாற்காலிகள், 648 ஊன்றுகோல்கள், 305 வாக்கிங் ஸ்டிக்குகள், 101 மடக்கும் தன்மையுள்ள பிரைல் குச்சிகள், ஒரு கழுத்துப்பட்டை, 622 டிஜிட்டல் முறையிலான காதுகேட்கும் கருவிகள், சிறப்புக் குழந்தைகளுக்கான கல்வி உதவி சாதனங்கள் உள்ளிட்ட 472 உபகரணப் பெட்டிகள் ஆகியவையும் இந்த நிகழ்ச்சியில் வழங்கப்பட உள்ளன. செயற்கை உறுப்பு பொருத்தப்பட்ட 389 பயனாளிகளுக்கு மறுவாழ்வு உதவிகளும் வழங்கப்பட உள்ளன.
இந்தப் பயனாளிகள் விழுப்புரம் மாவட்டத்தின் 5 வட்டாரங்களில் உள்ள பல்வேறு இடங்களில் 2018 அக்டோபர் 22-க்கும் நவம்பர் 12-க்கும் இடைப்பட்ட காலத்தில் மதிப்பீட்டு முகாம்கள் நடத்தப்பட்டு, அடையாளம் காணப்பட்டவர்கள் ஆவர்.
விழுப்புரம் மாவட்ட நிர்வாகத்துடன் இணைந்து மத்திய சமூக நீதி மற்றும் அதிகாரமளித்தல் துறையின்கீழ், செயல்படும் செயற்கைக் கால்கள் தயாரிப்பு நிறுவனம்  இந்த முகாமிற்கு ஏற்பாடு செய்துள்ளது.
இளைஞர் நலன் மற்றும் விளையாட்டு அமைச்சகம்
காமன்வெல்த் 2022 விளையாட்டுப் போட்டியின் 10-ம் நாளில் இந்தியா 5 தங்கம், 4 வெள்ளி, 6 வெண்கலம் என மொத்தம் 15 பதக்கங்களை வென்றது, இந்தியாவின் பதக்க எண்ணிக்கை 55 ஆக உயர்ந்தது
காமன்வெல்த் 2022 விளையாட்டுப் போட்டியின் 10-ம் நாளில் இந்தியா மேலும் 5 தங்கம், 4 வெள்ளி, 6 வெண்கலம் என மொத்தம் 15 பதக்கங்களை வென்றது. டேபிள் டென்னிஸ் கலப்பு இரட்டையர் பிரிவில் ஷரத் கமல்- ஸ்ரீஜா அகுலா இணை தங்கப்பதக்கம் வென்றது. மகளிர் குத்துச்சண்டை பிரிவில் நிக்கத் ஜரின், நீத்து கங்காஸ், ஆடவர் ட்ரிபிள் ஜம்ப் பிரிவில் எல்தோஸ் பால், ஆடவர் குத்துச்சண்டை பிரிவில் அமித்பங்கல் ஆகியோர் தங்கப்பதக்கம் வென்றனர்.
பதக்கம் வென்ற வீரர்கள் அனைவருக்கும் குடியரசுத் தலைவர் திருமதி திரௌபதி முர்மு, பிரதமர் திரு நரேந்திர மோடி, மத்திய விளையாட்டுத்துறை அமைச்சர் அனுராக் சிங் தாக்கூர் ஆகியோர் ட்விட்டரில் தனித்தனியே வாழ்த்து தெரிவித்துள்ளனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1849764
மத்திய அமைச்சரவை
சாலை போக்குவரத்து மற்றும் சாலை போக்குவரத்து தொழில் துறைகளில் இந்தியா மற்றும் ரஷ்யா இடையேயான இருதரப்பு ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சாலை போக்குவரத்து மற்றும் சாலை போக்குவரத்து தொழில் துறைகளில் இந்தியா மற்றும் ரஷ்யா இடையேயான இருதரப்பு ஒத்துழைப்பிற்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. ரஷ்யா அதிபர் இந்தியாவிற்கு வருகை தரும்போது இந்த ஒப்பந்தம் கையெழுத்தாகும்.
போக்குவரத்து மற்றும் நெடுஞ்சாலை துறைகளில் ஒத்துழைப்பு ஏற்படுத்தாவும் மேம்படுத்தவும் இரு நாடுகளும் கலந்துரையாடி முடிவு செய்து சாலை போக்குவரத்து மற்றும் சாலை போக்குவரத்து தொழில் துறைகளில் புரிந்துணர்வு ஒப்பந்தத்தை ஏற்படுத்தியுள்ளன.
இந்த ஒப்பந்தம் மூலம் இரு நாடுகளும் சாலை போக்குவரத்து மற்றும் சாலை போக்குவரத்து தொழில் துறைகளில் பயன்பெறும். சாலை போக்குவரத்து மற்றும் அதிநவீன போக்குவரத்து முறை ஆகிய துறைகளில்நீண்ட கால மற்றும் சிறந்த இருத்தரப்பை உறவினை உருவாக்க ரஷ்யா உடனான அதிகரித்த ஒத்துழைப்பு மற்றும் பரிமாற்றம் உதவும். நாட்டில் சாலை உட்கட்டமைப்பு, சாலை இணைப்பு மேலாண்மை, போக்குவரத்து கொள்கை, தொழிநுட்பம், கட்டுமானத்திற்கான தரநிலைகள், நெடுஞ்சாலை செயல்பாடு ஆகியவற்றை திட்டமிடவும் நிர்வாக செய்யவும் இந்த ஒப்பந்தவும் உதவும். மேலும், இந்தியா மற்றும் ரஷ்யா இடையே உள்ள இருத்தரப்பு உறவினை மேலும் வலுப்படுத்த இந்த ஒப்பந்தம் பயன்படும்
(Visitor Counter : 143
மத்திய பணியாளர் தேர்வாணையம்
குடிமைப்பணிகளுக்கான  தேர்வு 2020-ல் வெற்றி பெற்று குடிமைப் பணிகளுக்கான  தேர்வு 2020, மற்றும் இந்திய வனத்துறை பணிகளுக்கான  தேர்வு 2020-க்கு தகுதி பெற்றோர்
2020 அக்டோபர் 4-ம் தேதி நடைபெற்ற குடிமைப்பணிகளுக்கான  தேர்வு முடிவின் அடிப்படையில் கீழ்கண்ட பதிவு எண்களைக் கொண்டவர்கள் குடிமைப்பணிகளுக்கான  தேர்வு 2020-க்கு தகுதி பெற்றுள்ளனர்.
இந்த விண்ணப்பதாரர்களின் விண்ணப்பம் தற்காலிகமானதாகும். தேர்வு விதிமுறையில் கூறப்பட்டுள்ளபடி, இந்த அனைத்து விண்ணப்பதாரர்களும் விரிவான விண்ணப்பப்படிவம் 1-ன் வாயிலாக குடிமைப்பணிகளுக்கான  தேர்வு எழுதுவதற்கு விண்ணப்பிக்க வேண்டும். விண்ணப்பப்படிவங்கள் மத்திய பணியாளர் தேர்வு வாரியத்தின் இணையதளத்தில்) வரும் அக்டோபர் 20-ம் தேதி முதல் நவம்பர் 11-ம் தேதி மாலை 6.00 வரை மட்டும் இடம்பெற்றிருக்கும். அனைத்து தகுதி உள்ள விண்ணப்பதாரர்களும் 08/01/2021 வெள்ளிக்கிழமை முதல் நடைபெற உள்ள குடிமைப்பணிகளுக்கான  தேர்வு 2020-அனுமதிக்காக விரிவான விண்ணப்ப படிவங்களை ஆன்லைனில் பூர்த்தி செய்து சமர்பிக்க வேண்டும். விரிவான விண்ணப்பப்படிவங்களை பூர்த்தி செய்வதற்கான முக்கியமான அறிவுறுத்தல்கள் அதனை சமர்பிப்பதற்கான விவரங்கள் இணையதளத்தின் வாயிலாக காணலாம். வெற்றிபெற்றவர்களாக அறிவிக்கப்பட்ட விண்ணப்பதாரர்கள் விரிவான விண்ணப்பப்படிவத்தை பூர்த்தி செய்யும் முன்பாக, மேற்குறிப்பிட்ட இணையதளத்தில் உரிய பக்கத்தில் தங்களைப் பதிவு செய்து கொள்ள வேண்டும். தகுதி வாய்ந்த விண்ணப்பதாரர்கள், 12-02-2020 தேதியிட்டு வெளியிடப்பட்ட பணியாளர் மற்றும் பயிற்சி துறையின் இந்திய அரசிதழில் பிரசுரிக்கப்பட்ட குடிமைப்பணிகள் தேர்வுகள் 2020-ன் விதிகளை சரிபார்க்கும்படி அறிவுறுத்தப்படுகின்றனர்.
அதே போல 2020 அக்டோபர் 4-ம் தேதி நடைபெற்ற குடிமைப்பணிகளுக்கான  தேர்வு முடிவின் அடிப்படையில் கீழ்கண்ட பதிவு எண்களைக் கொண்டவர்கள் வனத்துறை பணிகள்  தேர்வு 2020-க்கு தகுதி பெற்றுள்ளனர்.
இந்த விண்ணப்பதாரர்களின் விண்ணப்பம் தற்காலிகமானதாகும். தேர்வு விதிமுறையில் கூறப்பட்டுள்ளபடி, இந்த அனைத்து விண்ணப்பதாரர்களும் விரிவான விண்ணப்பப்படிவம் 1-ன் வாயிலாக வனத்துறை பணிகள்  தேர்வு 2020 தேர்வு எழுதுவதற்கு விண்ணப்பிக்க வேண்டும்.
விண்ணப்பப்படிவங்கள் மத்திய பணியாளர் தேர்வு வாரியத்தின் இணையதளத்தில்) காணப்படும். அனைத்து தகுதி உள்ள விண்ணப்பதாரர்களும் 2021ம் ஆண்டு பிப்ரவரி 28-ம் தேதி முதல் 2021-ம் ஆண்டு மார்ச் 7ம் தேதி வரை நடைபெற உள்ள வனத்துறைப் பணிகளுக்கான தேர்வு 2020-க்கு விரிவான விண்ணப்பங்களை கூறப்பட்டபடி ஆன்லைன் முறையில் பூர்த்தி செய்து சமர்பிக்கும்படி அறிவுறுத்தப்படுகின்றனர்.
விரிவான விண்ணப்பப்படிவங்கள்-1 ஆணையத்தின் இணையதளத்தில் வரும் நவம்பர் 16ம் தேதி முதல் நவம்பர் 27-ம் தேதி  மாலை 6.00 மட்டும் இடம்பெற்றிருக்கும்.
விரிவான விண்ணப்பப்படிவங்களை பூர்த்தி செய்வதற்கான முக்கியமான அறிவுறுத்தல்கள் அதனை சமர்பிப்பதற்கான விவரங்கள் இணையதளத்தின் வாயிலாக காணலாம். வெற்றிபெற்றவர்களாக அறிவிக்கப்பட்ட விண்ணப்பதாரர்கள் விரிவான விண்ணப்பப்படிவத்தை பூர்த்தி செய்யும் முன்பாக, மேற்குறிப்பிட்ட இணையதளத்தில் உரிய பக்கத்தில் தங்களைப் பதிவு செய்து கொள்ள வேண்டும். தகுதி வாய்ந்த விண்ணப்பதாரர்கள், 12-02-2020 தேதியிட்டு வெளியிடப்பட்ட சுற்றுச்சூழல் மற்றும் வனத்துறை மற்றும் பருவநிலை மாற்றத்துக்கான அமைச்சரவையின் இந்திய அரசிதழில் பிரசுரிக்கப்பட்ட இந்திய வனத்துறை பணிகள் தேர்வுகள் 2020-ன் விதிகளை சரிபார்க்கும்படி அறிவுறுத்தப்படுகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667161
------
(Visitor Counter : 108
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.4 கோடி தடுப்பூசி டோஸ்கள் வழங்கப்பட்டுள்ளன. இதில் 95.17 கோடி இரண்டாம் தவணை தடுப்பூசி டோஸ்களும், 22.65 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,11,833 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,842 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 108 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,50,057 பேர்.
கடந்த 24 மணி நேரத்தில் 109 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.07% வாராந்திர பாதிப்பு விகிதம் 0.08%
இதுவரை மொத்தம் 91.53 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,48,464 சோதனைகள் நடத்தப்பட்டுள்ளன.
நிதி அமைச்சகம்
5.09% அரசு பங்கு  2022' விற்பனைக்கான ஏலம் ,
5.77% அரசு பங்கு  2030' விற்பனைக்கான ஏலம் ,
'இந்திய அரசின்  அனுசரிப்பு பங்கு பத்திரம் 2033' இன் விற்பனைக்கான ஏலம் ,
மற்றும் '7.19% அரசு பங்கு  2060' இன் விற்பனைக்கான ஏலம் 
இந்திய அரசு விலை அடிப்படையிலான ஏலத்தின் மூலம் ரூ .3,000 கோடி  அறிவிக்கப்பட்ட தொகைக்கு  ‘5.09 சதவீத அரசு பங்கு, 2022’ விற்பனையை  ,  விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ .18,000 கோடிக்கு   விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ .4,000 கோடிக்கு  ‘இந்திய அரசின் அனுசரிப்புப் பங்குப்பத்திரங்கள், 2033’, மற்றும்  விலை அடிப்படையிலான ஏலத்தின் மூலம் 5,000 கோடி ரூபாய்  அறிவிக்கப்பட்ட தொகைக்கு ‘7.19 சதவீதம் அரசு பங்கு, 2060’ ஆகியவற்றின் விற்பனையை மறுவெளியீடு செய்வதாக அறிவித்துள்ளது. மேற்கண்ட ஒவ்வொரு பத்திரங்களுக்கும் எதிராக ரூ .2,000 கோடி வரை கூடுதல் சந்தாவைத் தக்க வைத்துக்கொள்ள இந்திய அரசுக்கு விருப்பம் இருக்கும். ஏலங்களை இந்திய ரிசர்வ் வங்கி, மும்பை அலுவலகம், கோட்டை, மும்பை, ஆகஸ்ட் 14, 2020 அன்று  பல விலை முறைகளைப்  பயன்படுத்தி நடத்தப்படும்.
அரசுப் பத்திரங்களை ஏலம் எடுப்பதில் போட்டியிடாத ஏல வசதிக்கான திட்டத்தின் படி பங்குகள் விற்பனையின் அறிவிக்கப்பட்ட தொகையில் 5 சதவீதம் வரை தகுதியான நபர்கள் மற்றும் நிறுவனங்களுக்கு ஒதுக்கப்படும்.
ஆகஸ்ட் 14, 2020அன்று இந்திய ரிசர்வ் வங்கியின் மைய வங்கித் தீர்வில்  முறையாக ஏலத்திற்கான மற்றும் போட்டி அல்லாத ஏலங்களை மின்னணு வடிவத்தில் சமர்ப்பிக்க வேண்டும். போட்டி இல்லாத ஏலங்களை காலை 10.30 மணி முதல் காலை 11.00 மணிக்குள்ளாக சமர்ப்பிக்க வேண்டும் மற்றும் போட்டி ஏலங்களை காலை 10.30 மணி முதல் காலை 11.30 மணிக்குள்ளாகவும் சமர்ப்பிக்க வேண்டும்.
ஏலத்தின் முடிவு ஆகஸ்ட் 14, 2020அன்று  அறிவிக்கப்படும் மற்றும் வெற்றிகரமாக ஏலம் எடுத்தவர்கள் ஆகஸ்ட் 17, 2020  அன்று அந்தத் தொகையைக் கட்ட வேண்டும்.
இந்திய ரிசர்வ் வங்கி வெளியிட்டுள்ள 'மத்திய அரசு பத்திரப் பரிவர்த்தனைகள் எப்போது வழங்கப்படும்' என்ற வழிகாட்டுதல்களின் படி “ வழங்கப்படும் போது ” வர்த்தகத்திற்கு பங்குகள் தகுதி பெறும். ஜூலை 24, 2018 தேதியிட்ட ரிசர்வ் வங்கியின் சுற்றறிக்கை எண் RBI/2018-19/25 ன் படி அவ்வப்போது திருத்தப்பட்டது
(Visitor Counter : 137
சுகாதாரம் மற்றும் குடும்ப நலத்துறை அமைச்சகம்
கொரோனாவுக்கு பிந்தைய வழிகாட்டு விதிமுறைகளை வெளியிட்டார் மத்திய சுகாதாரத்துறை அமைச்சர் மன்சுக் மாண்டவியா
கொரோனாவுக்கு பிந்தைய வழிகாட்டு விதிமுறைகளை, மத்திய சுகாதார மற்றும் குடும்பநலத்துறை அமைச்சர் திரு மன்சுக் மாண்டவியா, மத்திய சுகாதாரத்துறை இணையமைச்சர் டாக்டர் பாரதி பிரவீன் பவார் முன்னிலையில் இன்று வெளியிட்டார். கொரோனாவின் நீண்ட கால பாதிப்புகளை எதிர்கொள்ள, நாடு முழுவதும் மருத்துவர்கள், செவிலியர்கள் மற்றும், துணை மருத்துவ ஊழியர்கள் அடங்கிய அமைப்பை உருவாக்க இந்த வழிகாட்டு விதிமுறைகள் உதவும்.
இந்த வழிகாட்டு விதிமுறைகள் வெளியீடு குறித்து மகிழ்ச்சி தெரிவித்த மத்திய சுகாதாரத்துறை அமைச்சர் திரு மன்சுக் மாண்டவியா கூறியதாவது:
கொரோனாவின் நீண்ட கால பாதிப்புகளை சமாளிக்க மருத்துவர்கள் மற்றும் மருத்துவப் பணியாளர்களுக்கு வழிகாட்டுதல் வழங்க இந்த விதிமுறைகள் தயாரிக்கப்பட்டுள்ளது. குறைந்த பட்ச பக்க விளைவுகள் மற்றும் எதிர்மறை விளைவுகள் இல்லாத சிகிச்சைக்கு செயல்திறனுடன் கூடிய விரிவான சிகிச்சை தேவைப்படுகிறது. கொவிட் சிகிச்சைக்கு அதிக அளவிலான ஸ்டீராய்டு மருந்துகள் எடுத்துக் கொண்டவர்களுக்கு மியூகோமைகோசிஸ் பாதிப்புகள் ஏற்பட்டதை நாம் பார்த்தோம்.
குறைவான மற்றும் பக்கவிளைவுகள் இல்லாத மருந்துகளை எடுத்துக் கொள்வது முக்கியம்.
இவ்வாறு திரு மன்சுக் மாண்டவியா கூறினார்.
இந்நிகழ்ச்சியில் பேசிய டாக்டர் பாரதி பிரவீன் பவார், ‘‘மனநல பிரச்சினைகளையும் சமாளிக்க வேண்டியுள்ளது. கடைக்கோடி மக்களுக்கும் சிகிச்சை சென்றடைய வேண்டும். இந்த பெருந்தொற்று, நமது சுகாதாரம் மற்றும் சுகாதார அமைப்பில் இதற்கு முன் ஏற்படாத சவால்களை ஏற்படுத்தியுள்ளது. அதிக மக்கள் தொகை கொண்ட நாட்டுக்கு, மன நல சிகிச்சையும் மிகப் பெரிய சவால்’’ என கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757207
சுகாதாரம் மற்றும் குடும்ப நலத்துறை அமைச்சகம்
கர்ப்பிணிப் பெண்களும் கொரோனா தடுப்பூசி போட்டுக் கொள்ளலாம்: மத்திய சுகாதாரம் மற்றும் குடும்பநல அமைச்சகம் ஒப்புதல்
நோய்த்தடுப்பு தொடர்பான தேசிய தொழில்நுட்ப ஆலோசனைக் குழுவின்  பரிந்துரைகளின் அடிப்படையில், கர்ப்பிணிப் பெண்களுக்கு கொரோனா தடுப்பூசி போட, மத்திய சுகாதார மற்றும் குடும்ப நல அமைச்சகம்  இன்று ஒப்புதல் அளித்துள்ளது.
இந்த முடிவு மூலம், கர்ப்பிணிப் பெண்கள் கொரோனா தடுப்பூசி போட்டுக் கொள்ள முடியும். இந்த முடிவு மாநிலங்கள் / யூனியன் பிரதேசங்களுக்கு தெரிவிக்கப்பட்டுள்ளது.
இதற்கு கொவிட்-19க்கான தடுப்பூசி நிர்வாகம் குறித்த தேசிய நிபுணர் குழுவும்  ஒருமனதாக பரிந்துரைத்துள்ளது. மேலும் இது தொடர்பாக, தேசிய அளவிலான ஆலோசனை கூட்டமும் நடத்தப்பட்டது. இதில், மாநில அரசுகளின் பிரதிநிதிகள், தொண்டு நிறுவனங்களைச் சேர்ந்தவர்கள் என பல தரப்பினரும் கலந்து கொண்டனர். கர்ப்பிணிகளுக்கு தடுப்பூசி போட, நோய்த்தடுப்பு தொடர்பான தேசிய தொழில்நுட்ப ஆலோசனைக் குழுவின்  பரிந்துரைக்கு இந்த கூட்டத்தில் ஒருமனதாக வரவேற்பு அளிக்கப்பட்டது.
இந்த பரிந்துரைகளை ஏற்றுக் கொண்ட மத்திய சுகாதாரம் மற்றும் குடும்ப நல அமைச்சகம், கர்ப்பிணிகளுக்கு தடுப்பூசி போடுவதற்கான வழிகாட்டுதல்கள், மருத்துவர்கள் மற்றும் முன்களப் பணியாளர்களுக்கான ஆலோசனை சாதனங்கள், கர்ப்பிணி பெண்களுக்கு தடுப்பூசி போடுவது தொடர்பான விழிப்புணர்வை ஏற்படுத்துவதற்கான தகவல் பொருட்கள் ஆகியவற்றை தயாரித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732312
பிரதமர் அலுவலகம்
பிரதமருக்கும், உக்ரேன் அதிபருக்கும் இடையேயான தொலைபேசி உரையாடல்
பிரதமர் திரு. நரேந்திர மோடி, இன்று உக்ரேன் அதிபர் திரு.வொலோடிமீர் ஜெலன்ஸ்கி-யோடு தொலைபேசியில் உரையாடினார்.
உக்ரேன் அதிபர் தேர்தலில், அதிபர் திரு. ஜெலன்ஸ்கி வெற்றி பெற்றதற்கு வாழ்த்து தெரிவித்த பிரதமர், அண்மையில் நடந்து முடிந்த நாடாளுமன்றத் தேர்தலில், அவரது “மக்கள் சேவகன் கட்சி”யின் வெற்றிக்கும் தனது வாழ்த்துகளைத் தெரிவித்துக் கொண்டார்.
அதிபர் திரு. ஜெலன்ஸ்கி, பிரம்மாண்டமான மக்கள் தீர்ப்போடு இரண்டாவது முறையாக பிரதமர் பதவியேற்றதற்கு, திரு. மோடிக்கு தமது வாழ்த்துகளைத் தெரிவித்துக் கொண்டார்.
இந்தியாவிற்கும் உக்ரேனுக்கும் இடையேயான நட்போடு கூடிய சுமுகமான உறவுகளை நினைவுகூர்ந்த பிரதமர், இருநாட்டு வர்த்தக உறவுகளின் திருப்தியான வளர்ச்சியையும் சுட்டிக்காட்டினார். பல்வேறு துறைகளில் உக்ரேனுடனான நீண்டகால ஒத்துழைப்பை கோடிட்டுக் காட்டிய அவர், உக்ரேனில் உள்ள பல்வேறு பல்கலைக்கழகங்களில் பெரும் எண்ணிக்கையிலான இந்திய மாணவர்கள் இருப்பது இரு நாடுகளுக்கு இடையேயான மக்களோடு மக்களுடனான இணைப்புகளை வலுப்படுத்துவதாகக் கூறினார். சென்ற ஆண்டு முதல், கீவ்-வுக்கும், தில்லிக்கும் இடையேயான நேரடி விமான சேவை தொடர்பு இவ்வுறவுகளுக்கும், சுற்றுலாவுக்கும் உத்வேகம் கொடுத்திருப்தை பிரதமர் எடுத்துரைத்தார்.
பரஸ்பர பலனைத் தருவதற்கு, இருதரப்பு உறவுகளை மேலும் வலுப்படுத்துவதற்கு தாங்கள் தயாராக இருப்பதை இரு தலைவர்களும் மீண்டும் வலியுறுத்தினர்.
நிதி அமைச்சகம்
2022 ஜூலை – செப்டம்பர் மாத காலாண்டுக்கான பொதுக்கடன் மேலாண்மை அறிக்கை
மத்திய நிதி அமைச்சகத்தின் பொருளாதார விவகாரங்கள் துறையின் கீழுள்ள பொதுக்கடன் மேலாண்மைப் பிரிவு, பட்ஜெட் பிரிவுடன் இணைந்து, 2010 – 2011 ஏப்ரல் - ஜூன்  பொதுக்கடன் மேலாண்மை அறிக்கையை வெளியிட்டு வருகிறது. தற்போது, ஜூலை முதல் செப்டம்பர் மாதம் வரையிலான காலாண்டின்  அறிக்கை வெளியிடப்பட்டுள்ளது.
2023-ஆம் நிதியாண்டின் 2-வது காலாண்டின்போது, மத்திய அரசு பங்கு பத்திரங்கள் மூலம் ரூ. 4,06,000 கோடி பணத்தை திரட்டியது. இது, முந்தைய ஆண்டில் ரூ.4,22,000 கோடியாக இருந்தது. அதேசமயம், ரூ.92,371.15 கோடி திருப்பி செலுத்தப்பட்டது. 2023-வது நிதியாண்டின் முதல் காலாண்டில் முதன்மை வெளியீடுகளின் சராசரி வரவு 7.23% ஆக இருந்த நிலையில், 2-வது காலாண்டில் 7.33%ஆக இருந்தது. புதிதாக வெளியிடப்பட்ட பங்கு பத்திரங்களின் சராசரியான முதிர்வு, 2023-ஆம் நிதியாண்டின், 2-ஆம் காலாண்டில் 15.62 என்ற அளவில் இருந்தது. இது 2023-ஆம் நிதியாண்டின் முதல் காலாண்டில், 15.69 என்ற அளவில் இருந்தது. பண மேலாண்மை மசோதாக்கள் மூலம் 2022 ஜூலை - செப்டம்பர் வரை எந்த தொகையையும் மத்திய அரசு திரட்டவில்லை. இந்திய ரிசர்வ் வங்கி, காலாண்டில், அரசாங்கப் பத்திரங்களுக்கான திறந்த சந்தை நடவடிக்கைகளை மேற்கொள்ளவில்லை. பணப்புழக்கத்தை சரி செய்யும் வசதியின் கீழ், இந்திய ரிசர்வ் வங்கியின் தினசரி நிகர பணப்புழக்கம், விளிம்புநிலை வசதி மற்றும் பணப்புழக்க வசதி ஆகியவை, காலாண்டில் ரூ.1,28,323.37 கோடியாக இருந்தது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1886817
கப்பல் போக்குவரத்து அமைச்சகம்
நார்வே ஏஎஸ்கேஓ மேரிடைம் ஏஎஸ் நிறுவனத்துக்கு தானியங்கி மின்சாரக் கப்பல்களைக் கட்டுவதற்கான ஒப்பந்தத்தில் கொச்சி கப்பல் கட்டும் நிறுவனம் கையெழுத்து
கொச்சி கப்பல் கட்டும் நிறுவனம்  , இரண்டு தானியங்கி மின்சாரக் கப்பல்களை உருவாக்கி, நார்வேயின் ஏஎஸ்கேஓ மேரிடைம் ஏஎஸ் நிறுவனத்துக்கு வழங்குவதற்கான ஒப்பந்தத்தில் கையெழுத்திட்டுள்ளது. மேலும், அதே போன்ற 2 கப்பல்களைக் கட்டுவதற்கான வாய்ப்பும் இதில் உள்ளது.
நார்வேயின் ஏஎஸ்கேஓ மேரிடைம் ஏஎஸ் நிறுவனத்துக்கு, உலகின் முதல் முழுவதும் தானாக இயங்கும் மின்சாரக் கப்பலை கட்டுவதற்கான ஒப்பந்தத்தை வென்றுள்ளதற்காக கொச்சி கப்பல் கட்டும் நிறுவனத்தை பாராட்டியுள்ள, மத்திய இணையமைச்சர்  திரு. மன்சுக் மாண்டவியா, கப்பல் கட்டும் தொழிலில் இது ஒரு வரலாற்றுச் சிறப்பு மிக்க மைல்கல் எனக் கூறியுள்ளார். கொச்சி கப்பல் கட்டும் நிறுவனத்தின் வரலாறு மற்றும் நம்பகத்தன்மை காரணமாக, உலக நிறுவனங்களின் போட்டிக்கு இடையே இந்த ஒப்பந்தம் கிடைத்துள்ளதாக அவர் குறிப்பிட்டுள்ளார்.
கொச்சி கப்பல் கட்டும் நிறுவனம் இந்தியாவில் வர்த்தக கப்பல்களை உருவாக்கும் மிகப்பெரிய நிறுவனமாகும். நார்வேயில் சில்லரை வர்த்தகத்தில் மிகப்பெரிய நிறுவனங்களில் ஒன்றான நார்ஜஸ் குரூப்பன் ஏஎஸ்ஏ குழுமத்தின் துணை நிறுவனமான ஏஎஸ்கேஓ மேரிடைம் ஏஎஸ் நிறுவனத்திடம் இருந்து இந்தப் பெருமைமிகு ஏற்றுமதி ஆர்டரை சிஎஸ்எல் நிறுவனம் பெற்றுள்ளது.
தானியங்கி மின்சாரக் கப்பல் என்பது நார்வேயின் லட்சியத் திட்டமாகும். செங்குத்தான மலைகளுக்கு இடையில் உள்ள நீண்ட ஒடுக்கமான ஆஸ்லோ கடற்பகுதியில் சரக்குப் போக்குவரத்துக்கு உமிழ்வு அற்ற கப்பல்கள் அவசியம் என்ற நோக்கத்துக்கு ஏற்ப, இக்கப்பல்கள் கட்டப்படவுள்ளன. இந்தக் கப்பல்கள் மாஸ்டர்லி ஏஎஸ் நிறுவனத்தால் பராமரிக்கப்படும். தானியங்கி தொழில்நுட்பத்தில் நிபுணத்துவம் பெற்ற காங்ஸ்பெர்க் மற்றும் மிகப்பெரிய கடல்சார் கப்பல் நிறுவனங்களில் ஒன்றான வில்ஹெம்சன் நிறுவனத்தின் கூட்டுமுயற்சி நிறுவனம் மாஸ்டர்லி ஏஎஸ். இது தொழில்நுட்ப மேலாண்மை மற்றும் தானியங்கிக் கப்பல்களை இயக்குவதற்காக ஏற்படுத்தப்பட்ட முதல் நிறுவனமாகும். இந்தக் கப்பல் இயங்கத் தொடங்கும் போது, வர்த்தகக் கப்பல் போக்குவரத்தில் உலகிலேயே சிறப்பான புதிய முத்திரையைப் பதிக்கும். ஏனெனில் இது கரிஉமிழ்வு இல்லாத தானியங்கிக் கப்பலாக இருக்கும்.
விவசாயத்துறை அமைச்சகம்
தேசிய வேளாண் பேரிடர் மேலாண்மை திட்டம் உருவாக்குவது தொடர்பாக எந்த முன்மொழிவும் இல்லை : மத்திய அமைச்சர் தகவல்
மாநிலங்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கூறியதாவது:
பருவநிலைகளை தாக்குபிடிக்கும் வேளாண்மையில் தேசிய புத்தாக்கங்கள் என்ற முன்னணி திட்டத்தை இந்திய வேளாண் ஆராய்ச்சி கவுன்சில், வேளாண்துறை அமைச்சகம் ஆகியவை தொடங்கியுள்ளது. பருவநிலைகளை தாக்குபிடிக்கும் பயிர்கள் குறித்த ஆராய்ச்சி, இது குறித்து விவசாயிகளிடம் விழிப்புணர்வு ஏற்படுத்துவதுதான் இத்திட்டத்தின் நோக்கம். பருவநிலைகளை சமாளிக்கும் வேளாண் துறையில், கீழ்கண்ட நடவடிக்கைகள் மேற்கொள்ளப்பட்டுள்ளன.பருவநிலைகளை சமாளிக்கும் பயிர் வகைககள் உருவாக்கப்பட்டுள்ளன. அரிசி, பச்சை பயிறு, சோளம் மற்றும் பருப்பு ஆகியவற்றில் இதுவரை 8 வகைகள் அறிமுகம் செய்யப்பட்டுள்ளன.பருவநிலையை தாக்குப்பிடிக்கும் வகையில் இடங்கள் சார்ந்த 65 ஸ்மார்ட் தொழில்நுட்பங்கள் உருவாக்கப்பட்டு, விவசாயிகளிடம் பிரபலப்படுத்தப்பட்டுள்ளன.மேலும், பிரதமரின் வேளாண் நீர்பாசன திட்டம், பாரம்பரிய வேளாண் மேம்பாட்டு திட்டம், மண் வள திட்டம், தேசிய மூங்கில் திட்டம், வேளாண் காடுகள் துணை திட்டம் ஆகியவற்றின் கீழ், பருவநிலைகளை சமாளிக்கும் வேளாண்மை ஊக்குவிக்கப்படுகிறது.
நிலையான வேளாண்மைக்கான தேசிய திட்டத்தையும் மத்திய அரசு தொடங்கியுள்ளது. திடீரென ஏற்படும் பருநிலை மாற்ற பிரச்னைகளை சமாளிக்க, தேசிய வேளாண் பேரிடர் மேலாண்மை திட்டம் உருவாக்குவது தொடர்பாக எந்த முன்மொழிவும் இல்லை.
இவ்வாறு மத்திய அமைச்சர் திரு நரேந்திர சிங் தோமர் கூறினார்.
மேலும் விவரங்களுக்கு இந்த ஆங்கில செய்தி குறிப்பைக் காணவும்:
https://pib.gov.in/PressReleasePage.aspx?PRID=1795450
----
(Visitor Counter : 145